Diari Oficial de la Generalitat Valenciana


Sumari del DOGV 7547, del 13-06-2015 (2015/5635)

DECRET 5/2015, de 12 de juny, del president de la Generalitat, pel qual cessen el conseller de Presidència i Agricultura, Pesca, Alimentació i Aigua i vicepresident i secretari del Consell, i la consellera de Benestar Social, s'assignen temporalment les funcions i competències d'estes conselleries, i es nomena secretària del Consell.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7547

Data del DOGV
:   13-06-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/5635


Data del document
:   12-06-2015

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Govern Valencià
    * Conselleria de Presidència i Agricultura, Pesca, Alimentació i Aigua
    * Conselleria de Benestar Social
    * legislació

DECRET 5/2015, de 12 de juny, del president de la Generalitat, pel qual cessen el conseller de Presidència i Agricultura, Pesca, Alimentació i Aigua i vicepresident i secretari del Consell, i la consellera de Benestar Social, s'assignen temporalment les funcions i competències d'estes conselleries, i es nomena secretària del Consell. [2015/5635]  
De conformitat amb el que establix l'article 29.2 de l'Estatut d'Autonomia de la Comunitat Valenciana i els articles 12.1.c i i, 15, 29 i 34.2 de la Llei del Consell,  
  
DECRETE  
  
Article 1  
Disposar el cessament de José Ciscar Bolufer com a vicepresident i com a secretari del Consell, i com a conseller de Presidència i Agricultura, Pesca, Alimentació i Aigua, i d'Asunción Sánchez Zaplana com a consellera de Benestar Social, agraint-los els servicis prestats, amb efectes del dia 12 de juny de 2015.  
  
Article 2  
Amb efectes des del dia 13 de juny de 2015:  
1. Les funcions i competències de la Conselleria de Presidència i Agricultura, Pesca, Alimentació i Aigua en matèria de relacions amb les Corts, representació i defensa en juí i assessorament en dret, administració local, i transparència i participació ciutadana, que corresponen tant a la condició de titular de la conselleria com a la condició de membre del Consell, seran assumides temporalment pel titular de la Presidència de la Generalitat.  
2. Les funcions i competències de la Conselleria de Presidència i Agricultura, Pesca, Alimentació i Aigua en matèria d'agricultura, ramaderia, pesca, alimentació i recursos hídrics, que corresponen tant a la condició de titular de la conselleria com a la condició de membre del Consell, s'assignen temporalment al conseller d'Economia, Indústria, Turisme i Ocupació.  
3. Les funcions i competències de la Conselleria de Benestar Social, que corresponen tant a la condició de titular de la conselleria com a la condició de membre del Consell, s'assignen temporalment al conseller de Sanitat.  
  
Article 3  
Nomenar secretària del Consell a la consellera d'Educació, Cultura i Esport, María José Catalá Verdet, amb efectes des del dia 13 de juny de 2015.  
  
València, 12 de juny de 2015  
  
El president de la Generalitat,  
ALBERTO FABRA PART